KBANK ชวน “ช้อปดีมีคืน” รับพอยท์สูงสุด 10,000 คะแนน
KBANK ชวนคนไทย ใช้จ่าย-กิน-เที่ยว กับแคมเปญ “ช้อปดีมีคืน” ช้อปปุ๊บยิ้มสุด รับ K Point เพิ่มสูงสุด 10,000 คะแนน
KBANK ชวนคนไทย ใช้จ่าย-กิน-เที่ยว กับแคมเปญ “ช้อปดีมีคืน” ช้อปปุ๊บยิ้มสุด รับ K Point เพิ่มสูงสุด 10,000 คะแนน
30 ธ.ค. 2564

ธนาคารกสิกรไทย จำกัด (มหาชน) หรือ KBANK ชวนคนไทยออกมาใช้จ่าย กิน เที่ยว ช้อปกระตุ้นเศรษฐกิจ หวังให้คนไทยยิ้มสุดรับความสุขไปด้วยกันในช่วงต้นปี จัดแคมเปญแจก K Point เมื่อช้อปด้วยบัตรเดบิตกสิกรไทย หรือสแกน QR จ่ายด้วย K PLUS 1,000 บาทขึ้นไปต่อรายการ รับ K Point 500 สูงสุดบริการละ 5,000 คะแนน รวมสูงสุด 10,000 คะแนน ณ ร้านค้าที่ร่วมโครงการช้อปดีมีคืนที่กำหนด ระหว่างวันที่ 1 มกราคม – 15 กุมภาพันธ์ 2565
โดยการช้อปด้วยบัตรเดบิตกสิกรไทย ณ ร้านค้าในหมวด คอมพิวเตอร์, ไอที, อิเล็กทรอนิกส์, ห้างสรรพสินค้า, ซูเปอร์มาเก็ต, สุขภาพ ความงาม, ของตกแต่งบ้าน, ร้านหนังสือและเครื่องเขียน และเครื่องแต่งกาย ลงทะเบียนร่วมแคมเปญด้วยการส่ง SMS ก่อนทำรายการ (ครั้งแรกครั้งเดียว) พิมพ์ DEBIT เว้นวรรคตามด้วยหมายเลขบัตรเดบิต 12 หลักสุดท้าย*หมายเลขบัตรประชาชน 4 หลักสุดท้าย มาที่ 4545888 สิทธิ์มีจำนวนจำกัด
ขณะที่การช้อปด้วยวิธีสแกน QR จ่ายด้วย K PLUS ณ ร้านค้าที่ใช้ K PLUS shop หรือร้านค้าที่รับบัตรของธนาคารกสิกรไทยที่อยู่ในหมวดเครื่องแต่งกาย เครื่องประดับ, สุขภาพ ความงาม, เครื่องใช้ไฟฟ้าและอุปกรณ์อิเล็กทรอนิกส์, อาหาร ขนม เครื่องดื่ม, เฟอร์นิเจอร์ ของตกแต่งและเครื่องใช้ในบ้าน, อุปกรณ์สำนักงาน เครื่องเขียน หนังสือ และกิ๊ฟช็อป ลงทะเบียนร่วมแคมเปญด้วยการส่ง SMS ก่อนทำรายการ (ครั้งแรกครั้งเดียว) พิมพ์ KPLUS เว้นวรรคตามด้วยหมายเลขโทรศัพท์มือถือ 10 หลัก ที่ผูกกับ K PLUS มาที่ 4545888 สิทธิ์มีจำนวนจำกัด
สำหรับลูกค้าที่สนใจสามารถลงทะเบียนร่วมโครงการได้ตั้งแต่วันที่ 1 มกราคม – 15 กุมภาพันธ์ 2565 จำนวน 40,000 สิทธิ์ตลอดแคมเปญ สามารถดูรายละเอียดเพิ่มเติมได้ที่ https://bit.ly/3mEhraw หรือสอบถามข้อมูลเพิ่มเติมได้ที่ K-Contact Center โทร. 02-8888888